Den 13. mars 1996 drepte den 43 år gamle Thomas Watt Hamilton 16 barn og deres lærer, Gwen Mayor, i gymsalen på Dunblanes grunnskole før han drepte seg selv med sitt eget våpen. Hamilton hadde kortvarig vært speiderleder, men hadde blitt utestengt av The Scout Association, den største organisasjonen for speiderbevegelsen i Storbritannia. Det står en minneplate ved kirkegården og et kenotaf (gravmonument) i katedralen. Som følge av tragedien vedtok den britiske regjeringen en lovgivning som forbød eierskap til alle håndvåpen under 60 cm i lengde i Storbritannia.